เริ่มมีตุ่มน้ำใสขึ้นบริเวณแขน ขาและตัว มีอาการคัน เป็นผื่น มีสะเก็ด เป็นมาได้ 2 สัปดาห์แร้วคะ
สวัสดีค่ะ การวินิจฉัยที่เป็นไปได้-งูสวัด มักขึ้นเป็นแถบตามการไปเลี้ยงของเส้นประสาท เป็นตุ่มน้ำบนพื้นสีแดง แสบและคัน อาจปวดแสบปวดร้อนบริเวณใกล้เคียง-อีสุกอีใส มักเป็นทั่วตัว เป็นตุ่มน้ำสีแดง อาจรวมเป็นกระจุกได้ ถ้าตอนสมัยเด็กไม่เคยเป็นจะไม่มีภูมิคุ้มกัน พอได้รับเชื้อในวัยผู้ใหญ่จะมีอาการได้-ผื่นผิวหนังอักเสบจากการสัมผัส เช่นสบู่ โลชั่น น้ำหอม ทำให้มีอาการคัน แดงตามตัวแนะนำถ้าเป็นมา 2 อาทิตย์แล้ว ตุ่มน้ำคันมาก ปวด บวม มีไข้ร่วมด้วย ควรไปพบแพทย์เพื่อตรวจเพิ่มเติม เนื่องจากจำเป็นต้องเห็นรอยโรคและลักษณะการกระจายของโรคเพื่อให้ได้การวินิจฉัยที่แน่นอนค่ะการดูแลตัวเองเบื้องต้น ไม่ไปแกะเกาตุ่ม เพื่อลดโอกาสการติดเชื้อ รับประทานยาแก้คันถ้ามีอาการคัน อาบน้ำเปล่าสะอาด ไม่ควรเอาสบู่ไปถูที่ตุ่มแดงโดยตรง ไม่ใส่เสื้อผ้าที่รัดแล้วก่อให้เกิดความอับชื้น หยุดการใช้โลชั่นหรือสบู่ที่สงสัยว่าแพ้ ยังไม่ควรเอายาอะไรไปทาเพราะยังไม่ทราบการวินิจฉัย